EkBass/fiwiki-20250220-pages-articles huggingface dataset:
Phú Thọ

Phú Thọ on maakunta Vietnamin pohjoisosassa, Đông Bắcin alueella. Sen pääkaupunki on Việt Trì. Huhtikuussa 2009 maakunnassa oli noin 1,31 miljoonaa asukasta. Sen pinta-ala on 3 528 km².Citypopulation Maakunnassa on laajoja tasankoja. Siellä harjoitetaan maa- ja metsätaloutta.Phu Tho Wom Pom Siirtomaavallan aikana ranskalaiset rakensivat Phu Thon kukkuloille Tam Daon kylpylän ja virkistysalueen, jossa oli satoja huviloita, hotelleja ja ravintoloita sekä tanssisali. Monia rakennuksia tuhottiin sodan aikana.Tam Dao Hill Station Travel Fish == Lähteet == Luokka:Vietnamin maakunnat
Turkoosisieppo

Turkoosisieppo (Eumyias thalassinus) on Etelä- ja Kaakkois-Aasiassa sekä Kiinan eteläosissa tavattava sieppoihin kuuluva varpuslintu. == Koko ja ulkonäkö == Kooltaan turkoosisieppo on noin 15-17 cm. Koirasturkoosisieppo on väritykseltään kauttaaltaan vihertävän sininen lukuun ottamatta mustia silmänympäryksiä ja pyrstöä. Pesimäkauden ulkopuolella koiras on väriltään vihertävämpi ja vaaleampi. Pyrstö ja siiven reunat ovat tumman ruskeat. Naarasturkoosisieppo on koirasta vaaleampi ja vatsastaan harmahtavampi. Poikaset ovat väritykseltään vielä naaraitakin harmaampia. == Levinneisyys ja elinympäristö == Turkoosisieppoa tavataan Etelä-Aasiassa Himalajan vuoriston alueella sekä Kaakkois-Aasiasta ja Kiinan eteläosista. Lajin elinympäristöä ovat vuorten rinteiden metsät, joissa kasvaa myös pensaikkoa, sekä puutarhat ja puistot. Lajia tavataan metsistä, jotka sijaitsevat 1 200-3 000 metrin korkeudella merenpinnasta. Talveksi laji siirtyy matalammalla kasvaviin metsiin. == Pesiminen ja ravinto == Turkoosisiepon pesimäkausi kestää huhtikuulta heinäkuun puoliväliin. Linnut pesivät pesimäkauden aikana usein kaksi kertaa. Pesä sijaitsee rantatörmässä. Se on muodoltaan kuppimainen ja rakennetaan sammalista. Naaras munii kolmesta viiteen vaaleanpunertavaa vaaleanpunapilkullista munaa. Turkoosisiepon ravinto koostuu hyönteisistä. Ravintonsa se pyydystää ilmasta. == Lähteet == Luokka:Siepot
Bayanmönkhiin Gantogtokh

Bayanmönkhiin Gantogtokh (; s. 12. huhtikuuta 1972 Khyargas) on mongolialainen entinen vapaapainija. Hän osallistui urallaan yksiin olympialaisiin, Atlantan kisoihin 1996. Siellä hän hävisi toisen ottelunsa ja putosi ensimmäisissä keräilyerissä. Gantogtokh voitti Aasian-mestaruuskilpailuissa kolme mitalia, joista kaksi oli hopeisia ja yksi pronssinen. Gantogtokhin isä Khorloogiin Bayanmönkh oli painija ja olympiamitalisti. == Lähteet == * Bayanmönkhiinin profiili sports-reference.com-sivustolla Luokka:Mongolialaiset vapaapainijat Luokka:Vuonna 1972 syntyneet Luokka:Elävät henkilöt
Thái Nguyên (maakunta)

Thái Nguyên on maakunta Vietnamin pohjoisosassa, Đông Bắcin alueella. Sen pääkaupunki on Thái Nguyên. Huhtikuussa 2009 maakunnassa oli noin 1,12 miljoonaa asukasta. Sen pinta-ala on 3 547 km².Citypopulation Maakunta on kukkulaista ja sankkojen metsien peitossa.Thai Nguyen Province Wom Pom == Lähteet == == Aiheesta muualla == Luokka:Vietnamin maakunnat
Väittely pyhästä sakramentista

Väittely pyhästä sakramentista ( eli La Disputa) on eräs renessanssimaalari Rafaelin tunnetuimpia freskomaalauksia. Se on maalattu vuosien 1509 ja 1510 välillä. Fresko sijaitsee Stanze di Raffaello -nimellä tunnetuissa huoneissa Apostolisessa palatsissa Vatikaanissa. Huone nimeltä Stanza della Segnatura oli rakennuksen ensimmäinen, johon Rafael maalasi freskoja, ja Väittely pyhästä sakramentista huoneen ensimmäinen maalaus. Sen jälkeen Rafael maalasi vastapäätä sijaitsevan freskon, joka tunnetaan nimellä Ateenan koulu. Rafael maalasi freskot paavi Julius II:n pyynnöstä. Fresko esittää nimensä mukaisesti teologista väittelyä ehtoollisen merkityksestä. Se kattaa sekä taivaan että maan. Taivaallisella tasolla ovat keskellä Kristus, Neitsyt Maria ja Johannes Kastaja, ja heidän ympärillään erilaisia raamatullisia hahmoja, kuten Aadam, Mooses ja Jaakob. Kristuksen yläpuolella on Isä Jumala. Maanpäällisellä tasolla on alttari, jolla on monstranssi eli ehtoollisleipäteline. Alttarin ympärillä on suuri joukko teologeja, jotka väittelevät ehtoollisen transsubstantiaatio-opista; mukana ovat muun muassa paavit Julius II ja Sixtus IV sekä Girolamo Savonarola. Myös Dante Alighieri on maalattu freskoon; hän on suoraan Sixtuksen takana, päässään seppele, joka symboloi hänen suuruuttaan kirjailijana. Vasemmanpuoleisessa nurkassa on kaljupäinen kirjaa lukeva mies; tämä on Rafaelin opettaja, tunnettu renessanssiarkkitehti Donato Bramante. == Yksityiskohtia == Image:Raffael 079.jpg Image:Raffael_080.jpg Image:Raffael_081.jpg Image:Raffael_082.jpg Image:Raffael_083.jpg Image:Raffael_084.jpg Image:Raffael_085.jpg Image:Raffaello, Disputa, dettaglio Dante, Stanza della Signatura, Palazzo Pontifici, Vaticano.jpg|Dante Alighieri == Lähteet == == Aiheesta muualla == Luokka:Italialaiset maalaukset Luokka:Katolinen teologia Luokka:Renessanssin maalaukset
Rutana

Rutana tarkoittaa seuraavia asioita: * Rutana, Burundin provinssi * Rutana, Burundin kaupunki
Shep

Shep oli bordercollie, joka tuli kuuluisaksi saapumalla joka päivä kuuden vuoden ajan 1936-1942 Fort Bentonin kaupungin rautatieasemalle odottamaan isäntäänsä junasta Yhdysvaltain Montanan osavaltiossa. Vuonna 1994 Fort Bentonissa paljastettiin pronssipatsas Shepin muistolle. Vuonna 1936 Shepin omistaja sairastui ja hakeutui koira mukanaan Fort Bentoniin hoidettavaksi. Tauti kuitenkin koitui miehen kuolemaksi. Miehen itärannikolla asuvat sukulaiset päättivät kuljettaa arkun kotiseudulleen haudattavaksi. Shep seurasi uskollisesti isäntänsä arkkua aina rautatieasemalle saakka, mutta junaan sitä ei päästetty. Koirasta tuli ajan myötä legenda, kun se seuraavat viisi vuotta tutki asemalla kaikki Fort Bentoniin tulleet miehet isännän löytymisen toivossa. Koiran tullessa julkisuuteen mm. New York Timesin ja Daily Expressin kautta se sai paljon huomiota Yhdysvalloissa. Koululaiset lähettivät sille joululahjoja ja pääradan matkustajat tunkivat Bentonin sivuradalle vain nähdäkseen tämän legendaarisen koiran. Isännälleen uskollinen Shep menehtyi vuonna 1942 jäädessään veturin alle. Koiran hautajaisiin osallistui kaksi päivää myöhemmin satoja ihmisiä - kaupungin kirkkoherra piti jopa muistopuheen. Shep haudattiin rautatien viereiselle kumpareelle, jonka sittemmin rautatieyhtiö valaisi. Sitten kävi niin kuin aina: matkustajaliikenne lopetettiin kannattamattomana, hauta peittyi rikkaruohoihin ja valot sammuivat. Shep ei kuitenkaan päässyt unohtumaan. Uusi sukupolvi pystytti vuonna 1994 uuden muistomerkin hienoon paikkaan, Missourijoen ja Grand Union Hotelin punatiilirakennuksen välimaastoon. == Lähteet == * Koiramme-lehti 12/09 * http://www.roadsideamerica.com/story/4367 Luokka:Kuuluisat koirat
Rutana (kaupunki)

Rutana on kaupunki, joka sijaitsee Etelä-Burundissa Kikizivuoresta länteen, ja on samannimisen provinssin pääkaupunki. Kaupungin asukasluku oli vuonna 2010 arviolta 24 756. Lähellä kaupunkia löytyvät mm. Kageran putoukset. == Lähteet== Luokka:Burundin kaupungit
Alessandro Nivola

Alessandro Antine Nivola (s. 28. kesäkuuta 1972 Boston, Massachusetts, Yhdysvallat) on yhdysvaltalainen näyttelijä. Hän on esiintynyt muun muassa elokuvissa Face/Off – kahdet kasvot (1997), Jurassic Park III (2001), Laurel Canyon (2002), The Clearing (2004), Goal! (2005), Junebug (2005), Grace Is Gone (2007), Goal II: Living the Dream (2007), Howl (2010), A Most Violent Year (2014) ja The Many Saints of Newark (2021). Alessandro Nivola on naimisissa näyttelijä Emily Mortimerin kanssa, heillä on kaksi lasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt
Tuyên Quang (maakunta)

Tuyên Quang on maakunta Vietnamin pohjoisosassa, Đông Bắcin alueella. Sen pääkaupunki on Tuyên Quang. Huhtikuussa 2009 maakunnassa oli noin 725 tuhatta asukasta. Sen pinta-ala on 5 879 km².Citypopulation Maakunnan maisemalle ovat tyypillisiä korkeat vuoret, jotka kohoavat yli 2000 metrin korkeuteen.Sawadee == Lähteet == Luokka:Vietnamin maakunnat
Nätkelmävirna

Nätkelmävirna (Vicia lathyroides) on pääasiassa Euroopassa kasvava ketojen hernekasvi. Suomessa lajia tavataan vakiintuneena ainoastaan Ahvenanmaalla. Nätkelmävirna on myrkyllinen kasvi.Retkeilykasvio 1998, s. 279. == Ulkonäkö ja koko == Yksivuotisen nätkelmävirnan varret kasvavat 5–20 cm pitkiksi. Varret ovat ohuita ja karvaisia. Lehdet käsittävät 2–4 kapeaa lehdykkäparia. Lehden kärhi on haaraton ja toisinaan otamainen, korvakkeet ovat ehytlaitaisia ja täplättömiä. Yksittäin olevat pienikokoiset, sinipunaiset kukat ovat perättömiä. Hedelmä on 15–30 mm pitkä musta ja kalju palko. Nätkelmävirna kukkii Suomessa touko-kesäkuussa. Muista Suomessa tavattavista virnalajeista nätkelmävirna muistuttaa hieman kaitavirnaa (V. sativa ssp. angustifolia) ja mäkivirvilää (V. tetrasperma).Laine 1997, s. 267. == Levinneisyys == Nätkelmävirnaa tavataan lähes koko Euroopasta. Pohjoisimmat esiintymät ovat Itämeren piirissä, jossa se on rannikoiden laji. Esiintymisalueen itäraja kulkee Suomesta Bulgariaan ja Kreikkaan. Euroopan ulkopuolella lajia tavataan Turkissa, Pohjois-Afrikassa sekä Pohjois-Amerikassa, jonne se on levinnyt ihmisen mukana.Den virtuella floran: Vårvicker Viitattu 2.3.2010. Suomessa nätkelmävirna on esiintymisalueensa pohjoisrajoilla. Ahvenanmaalla se on muinaistulokas, jonne se lienee saapunut Ruotsista liikenteen mukana. Eniten esiintymiä tunnetaan Eckeröstä ja Bomarsundin vanhalla linnoitusalueella. Manner-Suomessa nätkelmävirna on laivojen mukana tullut painolastitulokas, jota on tavattu joistakin satamakaupungeista. == Elinympäristö == Suomessa nätkelmävirnaa tavataan kuivilla niityillä sekä laivojen painolastipaikoilla. Kasvi tukeutuu muuhun kasvillisuuteen ja on pienikokoisena usein hankalasti havaittava. Heikkona kilpailijana se hakeutuu mielellään teiden ja polkujen varsille ja tallatuille paikoille. Perinteisen laidunnuksen loppumista seurannut kasvupaikkojen umpeenkasvu sekä rakentaminen on harvinaistanut lajia Suomessa. == Lähteet == * Laine, Unto: Nätkelmävirna. Teoksessa Uhanalaiset kasvimme. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 267. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == *Kasviatlas 2020: Nätkelmävirnan levinneisyys Suomessa. *ITIS: Vicia lathyroides *United States Department of Agriculture (USDA): Vicia lathyroides Luokka:Virnat Luokka:Suomen vaarantuneet kasvit
Yên Bái (maakunta)

Yên Bái on maakunta Vietnamin pohjoisosassa, Đông Bắcin alueella. Sen pääkaupunki on Yên Bái. Huhtikuussa 2009 maakunnassa oli noin 741 tuhatta asukasta. Sen pinta-ala on 6 900 km².Citypopulation == Lähteet == == Aiheesta muualla == Luokka:Vietnamin maakunnat
William Feinberg

William Feinberg (21. huhtikuuta 1952 – 24. lokakuuta 1997https://www.ahajournals.org/doi/10.1161/01.STR.29.3.731) oli tunnettu yhdysvaltalainen aivohalvausten tutkija. Hänen mukaansa on nimetty William Feinberg -tunnustuspalkinto (The Feinberg Award), jonka vuonna 2010 sai suomalainen professori emeritus Markku Kaste. == Lähteet == *William Feinberg, stroke specialist, 45 (kuolinilmoitus) New York Times, 1997. Luokka:Yhdysvaltalaiset lääkärit Luokka:Vuonna 1952 syntyneet Luokka:Vuonna 1997 kuolleet
Hòa Bình (maakunta)

Hòa Bình on maakunta Vietnamin luoteisosassa, Tây Bắcin alueella. Sen pinta- ala on 4 684 km². Vuonna 2009 maakunnassa oli 787 tuhatta asukasta. Sen pääkaupunki on nimeltään Hòa Bình.Economic Regions & Provinces Citypopulation Maakunta on köyhä, ja työttömyys on siellä yleistä, varsinkin naisten keskuudessa. Monet asukkaista kuuluvat Vietnamin etnisiin vähemmistöihin.Upgrading Broom Production in Hoa Binh Province DED Näitä vähemmistöjä ovat mườngit, tàyt, thait, daot ja hmongit.Vietnam Travel Tour Tyypillistä maastoa Hòa Bìnhissä ovat vuoret ja niiden väliin jäävät kapeat laaksot. Maakunnan alueelta on löydetty asbestia, hiiltä ja kalkkikiveä. Siellä toimii kuusi pientä hiilikaivosta. == Lähteet == Luokka:Vietnamin maakunnat
Chilen alueet

Chile on jaettu 15 alueeseen (), joiden johdossa on intendente. Jokaisella alueella on nimi ja määrätty roomalainen numero. Poikkeuksena on pääkaupunki Santiagon alue, jonka merkintänä on RM, Región Metropolitana eli pääkaupunkialue. Alueet on jaettu edelleen maakuntiin (), joita on yhteensä 53.Provinces of Chile Statoids Alueet ovat: I: Tarapacá II: Antofagasta III: Atacama IV: Coquimbo V: Valparaíso (mukaan lukien Pääsiäissaari) XIII/RM: Metropolitana de Santiago VI: Libertador General Bernardo O'Higgins VII: Maule VIII: Biobío IX: Araucanía X: Los Lagos XI: Aisén del General Carlos Ibáñez del Campo XII: Magallanes y Antártica Chilena XIV: Los Ríos XV: Arica- Parinacota == Lähteet == *
Ukontatar

Ukontatar (Persicaria lapathifolia) on tatarkasveihin kuuluva yksivuotinen kasvi. Suomessa kasvaa myös kaksi ukontattaren alalajia, joita on joskus pidetty omina lajeinaan, rantaukontatar (P. lapathifolia subsp. lapathifolia) ja peltoukontatar (P. lapathifolia subsp. pallida). == Ulkonäkö ja koko == Ukontatar on noin 10–80 senttimetriä korkea ruoho. Lehdet ovat suikeat, tylppiä tai teräväkärkisiä, alta nystyisiä, päältä kaljuja ja niissä on usein keskellä tumma täplä. Korvakkeet yhtyneet vartta ympäröiväksi tupeksi. Ukontattaren kukinto on pienistä vaaleanpunertavista tai -kellertävistä kukista muodostuva tiheä tähkä ja se kukkii heinä-elokuussa. Siemen on ruskea tai musta, 1,8–3 mm kiiltävä, pyöreä ja litistynyt pähkylä. Ukontatar muistuttaa samankaltaista hanhentatarta (Persicaria maculosa), joka on Suomessa melko harvinainen. == Levinneisyys == Ukontatarta esiintyy koko EuroopassaEuro+Med Plantbase – the information resource for Euro-Mediterranean plant diversity: Persicaria lapathifolia Viitattu 23.10.2021. ja laajasti koko pohjoisella maapallon puoliskolla. Ukontatar on hyvin yleinen tai yleinen koko Suomessa napapiirin korkeudelle ja Pohjois-Lapissa harvalukuinen. == Elinympäristö == Ukontatar kasvaa pelloilla, ojissa, kaatopaikoilla, joutomailla, pientareilla sekä erilaisilla kosteilla paikoilla ja se voi muodostaa tiheitäkin kasvustoja. Kasvi tekee runsaasti siemeniä ja levittäytyy helposti uusille kasvupaikoille. == Käyttö == Ukontatar on myrkyllinen, mutta silti sitä on käytetty lääkekasvina muun muassa ripuliin, reumatismiin, kihtiin ja keltatautiin. == Ukontatar rikkakasvina == Jos kasvia esiintyy runsaasti kasvimaalla tai kukkapenkissä, kielii se maan olevan savinen ja maanparannuksen tarpeessa. Kasvia pystyy torjumaan poistamalla vuosittaisia kukintoja ennen siementämistä, sillä kasvi on yksivuotinen. Kasvi ei lisäänny maahan jäänneistä juuren kappaleista. == Lähteet == * === Viitteet === == Aiheesta muualla == * Suomen Lajitietokeskus: Ukontatar (Persicaria lapathifolia) * Valokki – nettikasvio: Ukontatar (Persicaria lapathifolia) * ITIS: Polygonum lapathifolium * United States Department of Agriculture (USDA): Polygonum lapathifolium * Flora of North America: Persicaria lapathifolia Luokka:Kosteikkotattaret Luokka:Rikkakasvit
Wolff

Wolff on muun muassa seuraavien henkilöiden sukunimi: ;Suomalainen Wolff-suku: * Carina Wolff-Brandt (s. 1960), toimittaja, kirjailija ja kustantaja, * Carl Gustaf Wolff (1800–1868), vaasalainen laivanvarustaja * Charlotta Wolff (s. 1976), suomenruotsalainen historioitsija ja kääntäjä * Eugen Wolff (1851–1937), suomalainen teollisuusmies, Carl Gustav Wolffin poika * Carl Gustaf Robert Wolff (1890–1957), suomalainen jääkärikapteeni * Carl Erik Hilding Wolff (1894–1971), suomalainen jääkärilääkintäeversti, Carl Gustaf Robert Wolffin veli * Carl Thomas Reguel Wolff (1888–1924), suomalainen lääkäri ja jääkärigruppenführer, Reguel Wolffin poika * Henrik Wolff, ammattikorkeakoulu Arcadan rehtori * Reguel Wolff (1862–1917), suomalainen liikemies ja metsäyhtiö Tornatorin toimitusjohtaja, Carl Gustaf Wolffin poika ;Muut Wolffit: * Albert Wolff (1884–1970), ranskalainen kapellimestari * Alex Wolff (s. 1997), yhdysvaltalainen näyttelijä, ohjaaja, käsikirjoittaja ja muusikko * Betje Wolff, oik. Elisabeth Wolff (1738–1804), alankomaalainen kirjailija * Christian Wolff (1679–1754), saksalainen filosofi * Christian Wolff (säveltäjä) (s. 1934), yhdysvaltalainen säveltäjä * Edward Wolff (1816–1880), puolalainen säveltäjä ja pianisti * Emil von Wolff (1818–1896), saksalainen maanviljelyskemisti * Francis de Wolff (1913–1984), englantilainen näyttelijä * Hellmuth Christian Wolff (1906–1988), saksalainen säveltäjä, musiikkitieteilijä ja taidemaalari * Julius Wolff (1834–1910), saksalainen runoilija * Karin Wolff (s. 1959), saksalainen kristillisdemokraattinen poliitikko * Karl Wolff (1900–1984), saksalainen SS-kenraali * Kurt Wolff (1887–1963), saksalainen kirjankustantaja ja kustannustoimittaja * Lester L. Wolff (1919–2021), yhdysvaltalainen demokraattipoliitikko * Michael Wolff (s. 1953), yhdysvaltalainen kolumnisti ja tietokirjailija * Richard Wolff (s. 1942), yhdysvaltalainen marxilainen taloustieteilijä, kirjailija ja professori * Riem de Wolff (s. 1943), indonesialais-alankomaalainen laulaja, Blue Diamonds -duon jäsen * Ruud de Wolff (1941–2000), indonesialais- alankomaalainen laulaja, Blue Diamonds -duon jäsen * Susie Wolff (s. 1982), skotlantilainen autourheilija * Toto Wolff (s. 1972), itävaltalainen sijoittaja, autourheilija ja Formula 1 -tallipäällikkö ;Kuvitteellisia henkilöitä: * Frank Wolff, kuvitteellinen hahmo Tintti-sarjakuvissa, katso: Luettelo Tintti-sarjakuvien sivuhahmoista == Katso myös == * Wolff-Parkinson- Whiten oireyhtymä * Harland and Wolff, belfastilainen telakka * Wolf * Wulff * Wolfe
Carl Gustaf Wolff

Carl Gustav Wolff () oli vaasalainen kauppias, laivanvarustaja ja valtiopäivämies, joka sai kauppaneuvoksen arvonimen. Wolffin vanhemmat olivat soittokunnan johtaja Ludvig Didrik Wolff ja Briita Fellman. Hän oli naimisissa kahdesti, ensin Maria Margareta Hedmanin ja sitten Natalia Strömstedin kanssa. Wolff ryhtyi kauppa-apulaiseksi jo 10-vuotiaana, vuonna 1825 hänestä tuli kauppias Vaasassa. Wolff myös julkaisi ja painatti Vaasan ensimmäistä sanomalehteä Wasa Tidningiä. Laivanvarustajaksi hän alkoi 1830-luvulla, hänen perustamastaan laivaveistämöstä valmistui hänen elinaikanaan yhteensä 44 alusta. Kuollessaan Wolff omisti itse 24 alusta, enimmillään hänen omia muun muassa Välimerellä, Mustallamerellä ja Länsi-Intiaan asti purjehtineita kauppalaivojaan oli ollut 41. Niiden painolastina olleella suolalla hän harjoitti merkittävää liiketoimintaa. Wolff julkaisi yli 30 vuotta laivaliikenteen tilastojulkaisua Finlands Skepps-Calender. Kauppaneuvoksen arvonimi hänelle myönnettiin 1851. Wolff toimi Vaasan edustajana porvarissäädyssä valtiopäivillä 1863–1864 ja 1867. Hän oli valtiopäivillä useiden eri valiokuntien jäsen tai varajäsen ja molemmilla kerroilla myös valitsijamies. Wolff oli myös vuoden 1863 säätyvaltiopäiviä valmistelleen tammikuun valiokunnan jäsen vuonna 1862.Helsingfors Dagblad no 15, 20.01.1862, sivu 2 Wolff toimi Pohjois-Saksan liiton konsulina Vaasassa. == Lähteet == == Aiheesta muualla == * Luokka:Suomalaiset laivanvarustajat Luokka: Suomalaiset kauppiaat Luokka:Kauppaneuvokset Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1800 syntyneet Luokka:Vuonna 1868 kuolleet
Wathén

Wathén voi tarkoittaa seuraavia henkilöitä: * Franz Fredrik Wathén (1878–1914), suomalainen pikaluistelija * Heini Wathén (s. 1955), suomalainen missi, Mohamed al-Fayedin leski == Kuvitteellisia henkilöitä == * Raimo "Rampe" Bilardo Wathén, Pirkka-Pekka Peteliuksen esittämä sketsihahmo Luokka:Sukunimet
Luettelo jäällä tapahtuneista sotilasoperaatioista

Luettelo jäällä tapahtuneista sotilasoperaatioista ja taisteluista * 1242 – Peipsijärven taistelu * 1658 – Kaarle X Kustaan marssi Juutinrauman yli Tanskaan, katso Sota Tanskaa vastaan * 1809 – Barclay de Tollyn retki Vaasasta Uumajaan * 1809 – Bagrationin ja Kulnevin hyökkäys Ahvenanmaalta Ruotsin Grisslehamniin * 1918 – Pellingin taistelu Porvoon saaristossa punakaartin ja suojeluskunnan välillä * 1940 – Viipurinlahden taistelu 1940 * 1942 – Suursaaren valtaus == Lähteet == == Aiheesta muualla == * Attack Over Ice Feared By Finns – Freezing of Gulf May Open Way for Red Thrust Luokka:Luettelot sodista Luokka:Jää
Paul von Mühlenfels

Paul von Mühlenfels (15. kesäkuuta 1892 Stralsund, Saksa – 1958 Hampuri, Länsi-Saksa) oli saksalainen kenraalimajuri. Unithistories.com: Mu Viitattu 3.3.2010 Mühlenfels palveli adjutanttina Saksan armeijan sotilasjunaliikenteestä vastaavassa direktoraatissa Ranskassa ensimmäisen maailmansodan aikana. Hänet ylennettiin kenraalikuntaan toisen maailmansodan lopulla 1. huhtikuuta 1945. Hän kuoli Hampurissa 1958. ==Lähteet== Luokka:Saksalaiset kenraalit Luokka:Vuonna 1892 syntyneet Luokka:Vuonna 1958 kuolleet
Valdo

Valmiro Lopes Rocha eli Valdo (s. 23. huhtikuuta 1981 Villablino, Espanja) on espanjalainen jalkapalloilija. Hän on pelipaikaltaan laitalinkki. Valdo on syntynyt pienessä Villablinon kaupungissa, jonne hänen vanhempansa aikoinaan muuttivat Kap Verdestä. == Seurajoukkueura == Valdo aloitti uransa madrilaisseura Pozuelo Alarcónista, josta hän siirtyi myöhemmin Real Madridin juniorijoukkueeseen. Kauden 2001–2002 hän pelasi pääosin Real Madridin reservijoukkueessa, mutta pääsi tekemään myös ensiesiintymisensä edustusjoukkueessa samaisella kaudella. Tammikuussa 2003 hän siirtyi Osasunaan loppukauden kestävällä lainasopimuksella. Valdo jatkoi seurassa lopulta seuraavalla kaudellakin, jonka aikana hän pelasi 35 ottelua ja teki niissä viisi maalia. Kaudella 2005–2006 Valdo kärsi nivusvaivoista, mutta 3. maaliskuuta 2006 hän teki tärkeän 2–1-voittomaalin ottelussa Barcelonaa vastaan. Kauden päätteeksi joukkue selvisi ensimmäisen kerran historiassaan Mestarien liigan karsintakierroksille. Vuonna 2007 Valdo teki nelivuotisen sopimuksen katalonialaisseura Espanyolin kanssa.Valdo jugará en el Espanyol las cuatro próximas temporadas AS. Viitattu 3.3.2010. Hän pelasi ensimmäisen ottelunsa joukkueessa harjoituskaudella Peralada vastaan. 14\. heinäkuuta 2009 Valdo siirtyi Málagaan yhden kauden kestävällä lainasopimuksella. Hänen peliesityksensä alkukauden aikana eivät olleet vakuuttavia ja hänet pudotettiin pois joukkueen kokoonpanosta, mutta lopulta palattuaan takaisin 27. helmikuuta 2010 hän onnistui maalinteossa vieraskentällä Barcelonaa vastaan. 13\. elokuuta 2010 hän teki sopimuksen pääsarjaan nousseen Levanten kanssa.Valdo ficha por el Levante y se incorpora a la expedición a Roma Marca. Viitattu 14.8.2010. == Lähteet == == Aiheesta muualla == * Valdon tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Wolfe

Wolfe voi viitata seuraaviin henkilöihin: ==Sukunimenä== * Ann Wolfe (s. 1971), yhdysvaltalainen raskaan keskisarjan naisnyrkkeilijä * Gene Wolfe (1931–2019), yhdysvaltalainen tieteis- ja fantasiakirjailija * H. Ashton-Wolfe (1881–1959), englantilainen rikoskirjailija * James Wolfe (1727–1759), brittiläinen kenraalimajuri * Lilian Wolfe (1875–1974), brittiläinen feministi, antimilitaristi ja anarkisti * Randy Craig Wolfe, Randy California (1951–1997), yhdysvaltalainen rockmuusikko, säveltäjä ja sanoittaja * Roland de Wolfe (s. 1979), englantilainen pokeriammattilainen * Rowland Wolfe (1914–2010), yhdysvaltalainen voimistelija ja olympiavoittaja * Thomas Wolfe (1900–1938), yhdysvaltalainen kirjailija * Tom Wolfe (1930–2018), yhdysvaltalainen kirjailija === Kuvitteellisia henkilöitä === * Nero Wolfe, salapoliisi yhdysvaltalaisen kirjailija Rex Stoutin teoksissa ==Etunimenä== * Wolfe Tone (1763–1798), irlantilainen kapinajohtaja == Katso myös == * Wolff * Wolf Luokka:Sukunimet
Lola (kappale)

Lola on The Kinksin kappale ja menestyssingle vuodelta 1970. Se nousi brittilistan sijalle 2 ja sisältyi myös vuoden lopulla julkaistulle studio- ja konseptialbumille Lola versus Powerman and the Moneygoround, Part One. Kappale on totuttuun tapaan yhtyeen nokkamiehen Ray Daviesin käsialaa. ==Sanoitukset ja taustaa== Laulun brittihumoristisessa sanoituksessa kertoja kohtaa soholaisella klubilla naisen, joka myöhemmin paljastuu transvestiitiksi.Nyman 2009, s.256. Erään teorian mukaan Davies olisi saanut idean kappaleeseen tapahtumasta, jossa Kinksin manageri tanssi yökerhossa naiseksi olettamansa henkilön kanssa. Yön edetessä henkilöltä alkoi pilkottaa parransänki, mutta manageri oli liian juovuksissa tajutakseen asian laidan. Ongelmia aiheutti ensimmäisessä lauseessa esiintyvä tuotemerkki Coca-Cola, jonka Davies joutui vaihtamaan muotoon ”cherry cola” (), BBC:n uhatessa asettaa kappale muussa tapauksessa pannaan. ”Lolan” albumiversiossa sana kuitenkin kuullaan alkuperäisessä muodossaan. Kappale äänitettiin kahteen kertaan. Ensimmäisen äänityksen jälkeen Ray Davies oli kuitenkin sitä mieltä, että laulu kuulosti Top 10 -hitiltä, mutta ei ykköshitiltä. Davies muisti vanhan kikan; 'keksi kappaleeseen koukku, joka ei kuitenkaan ole melodia ja toista sitä'. Niinpä Davies käytti kolmesointuista riffiä, joka oli säkeistöjen välissä ja sijoitti sen alkuun.The Singles Collection -albumin kansilehtinen. ==Menestys ja jälkivaikutus== ”Lola” oli The Kinksin ensimmäinen top 10 -hitti Britanniassa (sijoitus 2.) kolmeen vuoteen ja Yhdysvalloissa ensimmäinen top 40 -hitti (sijoitus 9.) neljään vuoteen. Alankomaissa se oli listaykkönen viiden viikon ajan. Kappaleen on katsottu avanneen portit Lou Reedin ja David Bowien kaltaisten esiintyjien homoseksuaalisuutta tutkiville sanoituksille. Cover- version kappaleesta ovat tehneet muun muassa Madness, Robbie Williams ja Travis. Suomenkielisen version on julkaissut Pate Mustajärvi vuoden 1984 albumillaan Nyt!. Acclaimed Musicin The All Time Top 3000 Songs -listalla ”Lola” sijoittui sijalle 437. ==Kappaleet singlellä== A-puoli # B-puoli # * (UK-painos) # * (USA-painos) ==Lähteet== * ===Viitteet=== Luokka:The Kinksin kappaleet Luokka:Vuoden 1970 kappaleet
Jussi Vatanen

Jussi Vatanen on muun muassa seuraavien nimi: * Jussi Vatanen, Maiju Lassilan romaanin Tulitikkuja lainaamassa (1910) toinen päähenkilö * Jussi Vatanen (s. 1978), suomalainen näyttelijä * Jussi Vatanen (1875–1936), suomalainen poliitikko (SDP), kansanedustaja 1917–1918
Robin Hoodin seikkailut

Robin Hoodin seikkailut (The Adventures of Robin Hood) on Michael Curtizin ja William Keighleyn ohjaama yhdysvaltalainen seikkailuelokuvan klassikko vuodelta 1938. Sen pääosissa ovat Errol Flynn Robin Hoodina ja Olivia de Havilland Marian-neitona.Erickson Se on puhdasotsaisen seikkailuelokuvan klassikko, joka kertoo tarinansa ilman psykologisointia. Se kuvattiin Technicolorin 3-komponenttijärjestelmällä, jonka rikkaat värit tulevat oikeuksiinsa tässä elokuvassa. Elokuvaa pidetään myös yhtenä Hollywoodin studiojärjestelmän helmenä, jossa liukuhihnatuotannossa kaikki palaset osuivat täydellisesti yhteen.Ebert == Näyttelijät == == Tuotanto == William Keighley oli alkuperäinen ohjaaja, mutta kuvausaikataulu oli tiukka ja hän työskenteli liian hitaasti. Hänet korvattiin Michael Curtizilla, mutta kummankin nimi on elokuvan alkuteksteissä.Erickson Toisen tarinan mukaan Keighley korvattiin sairastumisen takia.Ebert == Palkinnot == Voitetut Oscar-palkinnot: *lavastus – Carl Jules Weyl *leikkaus – Ralph Dawson *musiikki – Erich Wolfgang Korngold Oscar-ehdokkuudet: *elokuva – Warner Bros., Hal B. Wallis ja Henry Blanke == Myöhemmät tunnustukset == The New York Timesin kriitikot valitsivat Robin Hoodin seikkailut vuonna 2004 yhdeksi kaikkien aikojen tuhannesta parhaasta elokuvasta. == Lähteet == * * === Viitteet === ==Kirjallisuutta== * == Aiheesta muualla == * * * Luokka:Vuoden 1938 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Michael Curtizin ohjaamat elokuvat Luokka:Robin Hood Luokka:Parhaan musiikin Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Warner Brosin elokuvat
Simpeleen yhteiskoulu

Simpeleen yhteiskoulu oli Etelä-Karjalan Rautjärven kunnassa Simpeleellä sijaitseva peruskoulu. Simpeleen yhteiskoulussa opiskelivat perusopetuksen vuosiluokat 7–9, ja samoissa tiloissa toimi myös Rautjärven lukio. Simpeleen yhteiskoulun toimintaa jatkaa Simpeleen koulu, joka on luokka-asteiden 1-9 yhtenäiskoulu. ==Lähteet== ==Aiheesta muualla== *Rautjärven kunnan sivut Luokka:Suomen peruskoulut Luokka:Rautjärven rakennukset ja rakennelmat Luokka:Simpele
Henri Giffard

Henri Giffard (1825–1882) oli ranskalainen insinööri, joka lensi ensimmäisenä konevoimalla kulkevalla ohjattavalla ilmapallolla. Ensimmäinen lento tehtiin 24. syyskuuta 1852. Matka alkoi Pariisista, ja suuntautui 27 kilometrin päässä olevaan Élancourtin kylään. Ilmapallo oli ilmalaivan muotoinen, se oli täytetty vedyllä, ja kulki höyrykoneen voimalla. Pallo ei päässyt palaamaan Pariisiin, sillä koneen voima oli niin vähäinen, että heikko vastatuuli esti matkanteon.Eric Chaline: History’s Worst Inventions, s. 133. Giffard jatkoi suunnittelua, ja hän keksi injektorin veden syöttämiseksi höyrykonekattilaan. Tämän keksinnön varoilla hän kehitti uuden ilmalaivan. Se oli kuitenkin epävakaa, ja se törmäsi maahan ensimmäisellä lennollaan vuonna 1855. Tiedosto:Giffard1852.jpg|Giffardin vuonna 1852 rakentama ohjattava ilmapallo Tiedosto:Injector_Giffard-02.jpg|Giffardin keksimä injektori == Lähteet == Luokka:Ranskalaiset keksijät Luokka:Kuumailmapallolentäjät Luokka:Vuonna 1825 syntyneet Luokka:Vuonna 1882 kuolleet
Terra Feminarum

Terra feminarum eli 'Naistenmaa' on keskiaikaisen historioitsija Adam Bremeniläisen mainitsema pohjoinen maa, joka joidenkin tulkintojen mukaan olisi tarkoittanut jotakin Suomen osaa. Hän kuvasi Gesta Hammaburgensis ecclesiae pontificum -teoksessaan viikinkiajan Skandinaviaa. On pidetty mahdollisena, että Adam olisi tulkinnut Kvenlandin ()) nimen väärin naisten maaksi (), mikä johti kuvitelmiin pohjoisesta amatsonien asuttamasta maasta. Yhtenä vaihtoehtona Naistenmaa-nimitykselle pidetään sitä, että Pohjanmaan rannikolla miehet usein lähtivät keskikesällä pitkiksi ajoiksi järville kalastamaan, muun muassa Pohjois-Pohjanmaalla Oulujärvelle. On useita aikalaistietoja, että venäläiset olivat hyökänneet ja tappaneet näitä kalastajia. Ulkomaiset matkalaiset kävivät rannikolla pelkästään kesällä meren ollessa avoin, ja samaan aikaan miehet olivat kalajärvillä, joten rannikon kaupungeissa paikalla pääosin vain naisia ja lapsia. ==Lähteet== Luokka:Suomen esihistoria
Tuulenkalat

Tuulenkalat (Ammodytidae) on ahvenkalojen heimo, johon kuuluvia lajeja esiintyy maapallon kaikissa valtamerissä: Atlantissa, Tyynessämeressä, Intian valtameressä sekä Arktisella alueella. Suomen merialueilla elää kaksi lajia, pikkutuulenkala (Ammodytes tobianus) ja isotuulenkala (Hyperoplus lanceolatus). Tuulenkalojen tieteellinen nimi on johdettu kreikankielen sanoista ammos eli ’hiekka’ ja dytes eli ’kaivava’. Suomenkielinen nimi tulee ilmeisesti siitä, että tuulenkaloja on tarttunut kalastajien nuottaan erityisen paljon kovan tuulen aikaan. Tuulenkalat ovat merikaloja, joilla on pitkänomainen, soukka ruumis ja 52–78 selkänikamaa; pisimmät heimoon kuuluvista lajeista ovat noin 30 cm. Tuulenkalojen suomut ovat hyvin pienet ja pyöreät, ja kylkiviiva sijaitsee ylhäällä selässä. Kiduslehdet ovat erilliset ja kiinni seitsemässä kiduskaaressa. Tuulenkaloilla on pitkä selkäevä, jossa on 40–69 pehmeää ruotoa mutta ei yhtään piikkiä. Lyhyemmässä peräevässä ruotoja on 14–36, ja vatsaevät puuttuvat yleensä kokonaan. Tuulenkaloilla ei ole myöskään hampaita tai uimarakkoa. == Suvut == Tuulenkalat jakautuvat seuraaviin seitsemään sukuun, joihin kuuluu yhteensä 23 lajia: * Ammodytes (Linnaeus, 1758) * Ammodytoides (Duncker ja Mohr, 1939) * Bleekeria (Günther, 1862) * Gymnammodytes (Duncker ja Mohr, 1939) * Hyperoplus (Günther, 1862) * Lepidammodytes (Ida, Sirimontaporn ja Monkolprasit, 1994) * Protammodytes (Ida, Sirimontaporn ja Monkolprasit, 1994) == Lähteet == *
Yhteismaa

Yhteismaa tarkoitti ennen isojakojen suorittamista kylän tai jakokunnan osakkaiden yhteisesti hallitsemaa maata, joka tavallisesti oli metsää. Yhteisessä omistuksessa saattoi kuitenkin olla myös muuta maata kuin metsää ja osakasyhteisönä saattoi olla muukin yhteisö kuin kylä. Isojakoja edeltäneenä aikana kullakin kylän talolla oli yksityiset peltonsa, niittynsä ja laidunmaansa. Näiden lisäksi kylään kuului talojen yhteisesti hallitsemia yhteismaita, joiden rajat olivat usein epämääräisiä. Maakuntalait, maanlait ja vuoden 1734 laki sisälsivät määräyksiä rajojen määrittämisestä vain silloin, kun kylien maat rajoittuivat toisiinsa. Kylien ulkopuoliset erämaat katsottiin niin sanotuiksi yleismaiksi. Vähitellen kruunu alkoi käyttää yleismaihin määräysvaltaansa ja vuonna 1542 Kustaa Vaasa otti yleismaat Ruotsin kruunulle. Näin valtio sai vapaat kädet erämaiden asuttamiseen. Kylien yhteismaat saivat rajansa lopullisesti isojaoissa. Kunkin kylän osuus yhteismaista määrättiin verotuksessa käytettyjen manttaalien perusteella. Yhteismaana olleet kylien metsät jaettiin talojen kesken manttaalien mukaisessa suhteessa. Kylien ulkopuolelle jäävä liikamaa erotettiin valtiolle. Poikkeuksen tekivät eräät Pohjois-Suomen pitäjät, joissa tietty osa taloille jaossa olleista metsistä erotettiin kaikkien talojen yhteisiksi yhteismetsiksi. Kun yhteismaan osakkaana olivat koko pitäjän talolliset, oli kyseessä pitäjänmetsä; tällaisia oli Suomessa vain Varsinais-Suomessa, Maskun kihlakunnassa. Sen sijaan Ruotsissa instituutiota esiintyi jonkin verran laajemmin. Ruotsissa kihlakunnan tilallisille yhteisesti kuuluva maa- tai vesialue oli kihlakunnan yhteismaata.Otavan iso tietosanakirja, Otava 1960–1965, hakusana kihlakunnan yhteismaa. ==Muuta== Myöhemmin yhteismaaksi on kutsuttu jakotoimituksissa yhteiseksi jätettyä maa-aluetta, joka saattoi toimia esimerkiksi mudan, saven, soran tai turpeen ottopaikkana tai vaikkapa yhteisenä venevalkamana. Oikeastaan tällaista aluetta tulisi kutsua yhteiseksi alueeksi.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. ==Katso myös== * Yhteismaan ongelma ==Lähteet== Luokka:Suomen asutus- ja yhteiskuntahistoria Luokka:Maanmittaus Luokka:Maatalouden historia Luokka:Kiinteistöoikeus
Iskelmäkaruselli

Iskelmäkaruselli (The Band Wagon) on Vincente Minnellin ohjaama yhdysvaltalainen musikaalielokuvan klassikko vuodelta 1953. Arthur Schwartz ja Howard Dietz tekivät musiikin alun perin samannimistä Broadway-musikaalia varten. Pääosissa ovat Fred Astaire ja Cyd Charisse ja koreografian elokuvaan tekivät Michael Kidd ja Oliver Smith.Bozzola Iskelmäkaruselli on backstage- musikaali, jossa seurataan Broadway-musikaalin valmisteluja aina ensi-iltaan asti. The New York Timesin kriitikot valitsivat Iskelmäkarusellin vuonna 2004 yhdeksi kaikkien aikojen tuhannesta parhaasta elokuvasta maailmassa. == Tarina == Aluksi on tarkoituksena tehdä jonkinlainen "Jobin kirja nykyajalle sovitettuna" - mutta viihteen ja korkeakulttuurin yhteistyö ei sujukaan kommelluksitta ja ensi-illasta tulee täydellinen fiasko. Tony Hunter (Astaire) lahjoittaa omistamansa arvotaulut uuden yrityksen rahoitukseen ja nyt unohdetaan korkeakulttuuri kokonaan: syntyy episodikokoelmainen musikaali josta tuleekin menestys. Fred Astaire yltää parhaimmilleen tässä elokuvassa - eikä ihme: hänhän esittää käytännössä itseään! Hänen ja Cyd Charissen tanssi puistossa (Dancing in the Dark) ja upea film noir -henkinen musikaaliepisodi Girl Hunt antavat loistavan näytteen kahden taiteelleen omistautuneen tanssijan tulkintakyvystä. === Rooleissa === == Palkinnot == Oscar- ehdokkuudet: * puvustus – Mary Ann Nyberg * alkuperäinen musikaalisävellys – Adolph Deutsch * alkuperäinen käsikirjoitus – Betty Comden ja Adolph Green == Lähteet == * === Viitteet === == Aiheesta muualla == * * * Luokka:Yhdysvaltalaiset elokuvamusikaalit Luokka:Vuoden 1953 yhdysvaltalaiset elokuvat Luokka:Vincente Minnellin ohjaamat elokuvat Luokka:Arthur Freedin tuottamat elokuvat Luokka:Metro-Goldwyn-Mayerin elokuvat
Välillinen tekeminen

Välillinen tekeminen on Suomessa rikosoikeudellinen nimitys, joka tarkoittaa rikoksen tekemistä sellaisen henkilön välityksellä, jota ei voida teosta rangaista.Facta 2001, WSOY 1981–1987, ISBN 951-0-10221-0. Tällaiseen välittömään tekijään ei kohdisteta rikosoikeudellista seuraamusta, jos hän on tehnyt rikoksenOtavan iso tietosanakirja, Otava 1960–1965. * syyntakeettomana * rangaistavuuden poistavan pakon alaisena (esimerkiksi hätävarjelutilanne) * ilman tahallisuutta, jos teon rangaistavuus edellyttää tahallisuutta * käskyn nojalla, kun hänen on lain mukaan toteltava * ilman aikomusta, kun rikos vaatii tiettyä aikomusta ja aikomus on määräävällä henkilöllä Toista henkilöä välikappaleena käyttävä välillinen tekijä saa välittömän tekijän rikkomaan lakia esimerkiksi erehdyttämällä, käskemällä, yllyttämällä tai käyttämällä hyväkseen tämän heikkoa älyä. Välitön tekijä voidaan jättää rankaisematta, mutta välillinen tekijä tuomitaan varsinaisena tekijänä rangaistukseen.Lasse Nikkarinen (toimittanut): Lakitieto 4, Otava 1983, ISBN 951-1-06460-6. Välillisen tekemisen vastakohta on omakätinen rikos. Välillisestä tekemisestä säädetään rikoslain 5 luvun 4 pykälässä.Rikoslaki 5:4 ==Lähteet== Luokka:Rikosoikeus
Ammodytes

Ammodytes on tuulenkalojen suku, johon kuuluvat seuraavat kuusi lajia: * Ammodytes americanus DeKay, 1842 * Ammodytes dubius Reinhardt, 1837 – Pohjantuulenkala * Ammodytes hexapterus Pallas, 1814 – Alaskantuulenkala * Ammodytes marinus Raitt, 1934 – Merituulenkala * Ammodytes personatus Girard, 1856 * Ammodytes tobianus Linnaeus, 1758 – Pikkutuulenkala == Lähteet == * (Kalalajien suomenkieliset nimet) === Viitteet === Luokka:Tuulenkalat
Omakätinen rikos

Omakätinen rikos on rangaistavaksi säädetty teko, joka tehdään henkilökohtaisesti, ketään toista välikappaleena käyttämättä. Tällaisen rikoksen välillinen tekeminen on mahdotonta.Facta 2001, WSOY 1981–1987, ISBN 951-0-10221-0. Omakätinen rikos on esimerkiksi rattijuopumus. ==Lähteet== Luokka:Rikosoikeus
Olympus PEN E-P2

Olympus PEN E-P2 on Olympuksen toinen Micro Four Thirds -järjestelmää käyttävä kamera. Se julkaistiin 5. marraskuuta 2009. == Erot edeltäjään, Olympus PEN E-P1 -kameraan == * uusi salamajalan yhteydessä oleva lisävarusteliitäntä, johon voi liittää mikrofonin tai elektronisen etsimen * kaksi uutta taidesuodatinta: Dioraama ja cross-kehitys * musta kuori, kun E-P1:ssä oli harmaa kuori * automaattinen kohteen seuranta * värien elävöittämistoiminto, i-Enhance ==Katso myös== * Olympus PEN E-PL1 * Panasonic Lumix DMC-GF1 == Lähteet == == Aiheesta muualla == === Arvosteluja === *Dpreview.com-sivuston arvostelu, englanniksi Luokka:Digitaaliset kamerat PEN E-P2
Nizzasta puheenollen

Nizzasta puheenollen (À propos de Nice) on Jean Vigon ohjaama ranskalainen mykkä dokumenttielokuva, joka valmistui 1929. Se oli Jean Vigon esikoiselokuva. Elokuvaa sävyttää musta huumori, kun se tarkastelee rikkaita ja köyhiä nautintojen kaupungissa, jota kuolema tarkkailee. "Miten puolessa tunnissa voi kertoa kaiken?" kysyy Peter von Bagh elokuvaesittelyssään.Peter von Baghin esittely elokuvasta Nizzasta puheenollen, Yle.fi == Lähteet == * === Viitteet === == Aiheesta muualla == * * * *Elokuva Internet Archivessa: À propos de Nice *Mykkäelokuvasivusto Luokka:Ranskalaiset dokumenttielokuvat Luokka:Vuoden 1930 ranskalaiset elokuvat Luokka:Ranskalaiset mustavalkoelokuvat Luokka:Ranskalaiset mykkäelokuvat Luokka:Jean Vigon ohjaamat elokuvat
Delawaren piirikunta

Delawaren piirikunta (Delaware County) on usean piirikunnan nimi Yhdysvalloissa: * Delawaren piirikunta, Indiana * Delawaren piirikunta, Iowa * Delawaren piirikunta, New York * Delawaren piirikunta, Ohio * Delawaren piirikunta, Oklahoma * Delawaren piirikunta, Pennsylvania.
Luoto (saari)

Luoto on pieni, tavallisesti puuton saari. Pientä luotoa voidaan nimittää isoksi kariksi, jos se ulottuu vain vähän veden pinnan yläpuolelle. Luodon ulkonäön perusteella käytetään nimityksiä heinäluoto, kallioluoto ja kivikkoluoto.Nykysuomen sanakirja, WSOY 1951–1961, hakusanat luoto ja kari. Myös kokonaan vedenalaista muodostumaa voidaan kutsua luodoksi.Uusi tietosanakirja, Tietosanakirja oy 1960–1966, hakusana luoto. Suomen kirjoitetussa kielessä luoto-sanaa käytti jo Mikael Agricola. Sanan alkuperästä ei ole varmuutta. Sitä on pidetty omaperäisenä, vaikka sillä ei ole vastineita etäsukukielissä. Toisaalta on mahdollista, että se on laina germaanisista kielistä. Luodolla on vastine monessa lähisukukielessä: inkeroisessa ja vatjassa sitä vastaa looto, karjalassa luoto, vepsässä lodo ja viron murteissa lood.Kaisa Häkkinen: Nykysuomen etymologinen sanakirja, hakusana 'luoto'. WSOY 2007 ISBN 978-951-0-27108-7 Paikannimissä varsinkin läntisessä Suomessa sana luoto voi esiintyä myös isompien saarien nimissä, kuten esimerkiksi Harvaluoto Piikkiössä, Hailuoto, Luoto, Olkiluoto Eurajoella ja Raippaluoto Mustasaaressa. ==Lähteet== Luokka:Saaret
Ylämaan koulu

Ylämaan koulu on entisessä Ylämaan kunnassa (nyk. Lappeenranta) sijaitseva alakoulu. Vuonna 2016 siellä oli 75 oppilasta. Koulurakennuksessa sijaitsee myös liikuntasali ja kirjasto. Ylämaan koulussa toimii ainoastaan ala-aste, joten koulun oppilaat siirtyvät yläasteelle ensisijaisesti Kesämäenrinteen kouluun. == Lähteet == == Aiheesta muualla == * Ylämaan koulun kotisivut Luokka:Lappeenrannan peruskoulut
Natriumvetysulfiitti

Natriumvetysulfiitti eli natriumbisulfiitti (NaHSO3) on natriumkationien ja vetysulfiittianionien muodostama epäorgaaninen ioniyhdiste. Yhdistettä käytetään muun muassa orgaanisessa synteesissä, selluteollisuudessa ja elintarvikkeissa lisäaineena. == Ominaisuudet == Huoneenlämpötilassa natriumvetysulfiitti on valkoista tai väritöntä kiinteää ainetta. Teollisuuden käyttöön aine myydään usein vesiliuoksena. Vesiliuos on lievästi hapanta. Viitattu 03.03.2010 . Yhdiste on pelkistin. Kuumennettaessa se hajoaa, jolloin muodostuu natriumpyrosulfiittia ja vettä. :2 NaHSO3 → Na2S2O5 \+ H2O Natriumvetysulfiitti hajoaa myös happojen, kuten suolahapon vaikutuksesta. :NaHSO3 \+ HCl → NaCl + SO2 \+ H2O == Valmistus == Teollisesti natriumvetysulfiittia voidaan valmistaa johtamalla rikkidioksidikaasua kylmään kylläiseen natriumkarbonaattiliuokseen. :Na2CO3 \+ 2 SO2 \+ H2O → 2 NaHSO3 \+ CO2 == Käyttö == Natriumvetysulfiittia voidaan käyttää orgaanisessa synteesissä pelkistimenä. Yhdisteen sisältämät vetysulfiitti-ionit reagoivat myös aldehydien kanssa muodostaen sulfonihapon. Tämä additioreaktion tuloksena muodostunut tuote voi reagoida edelleen syanidi-ionien kanssa, jolloin tuotteena muodostuu syanohydriini. Vetysulfiitti-ionien reaktiota aldehydien kanssa käytetään erityisesti aldehydien puhdistamiseen. Aldehydeistä muodostetaan sulfonihappo, joka erotetaan ja hydrolysoidaan, jolloin puhdas aldehydi vapautuu. Natriumvetysulfiitti on pelkistin, minkä vuoksi sitä voidaan käyttää puhdistettaessa jätevesistä haitallisia hapettavia yhdisteitä, kuten klooria tai kromaatti-ioneita. :NaHSO3 \+ Cl2 \+ H2O → NaHSO4 \+ 2 HCl :3 NaHSO3 \+ Na2Cr2O7 \+ 4 H2SO4 → Cr2(SO4)3 \+ 3 NaHSO4 \+ Na2SO4 \+ H2O Natriumvetysulfiittia käytetään myös tekstiili-, sellu- ja kumiteollisuudessa. Natriumvetysulfiittia käytetään hapettumisenestoaineena ja säilöntäaineena muun muassa viineissä. Sen E-koodi on E222. == Lähteet == Luokka:Natriumyhdisteet Luokka:Säilöntäaineet Luokka:Sulfiitit
Kontaktia

Kontaktia Oy, aiemmin Finnet-Media, oli suomalaisten puhelinyhtiöiden omistama telemarkkinointiyritys. Kontaktia Oy kuului Finda Oy -konserniin, joka on sijoitustoimintaan erikoistunut konserni. ==Historiaa== Kontaktia Oy perustettiin 1995 Finnet-Media Oy:nä, ja se vaihtoi nimensä 2008 Kontaktiaksi. Alkuvuosina yritys toimi paikallisten puhelinyhtiöiden puhelinluettelotoimintojen koordinaattorina. Myöhemmin yhtiö oli viemässä puhelinluetteloita sähköiseen muotoon Internetiin. Kontaktia luopui painettujen puhelinluetteloiden liiketoiminnoistaan vuonna 2008 ja keskittyi verkkopalveluiden kehittämiseen ja tuottamiseen. Fonecta osti Kontaktian vuonna 2016https://www.europeandirectories.com/uploads/H2OcmR8U/EDSA-2016-January- March-interim-report.pdf. ==Lähteet== Luokka:Entiset suomalaiset yritykset Luokka:Yhteystietoyritykset
Pelym

Pelym (, myös Bolšoi Pelym, Большой Пелым) on Obin vesistöön kuuluvan Tavdan sivujoki Sverdlovskin alueen pohjoisosassa Venäjällä. Sen pituus on 707 kilometriä, valuma-alueen laajuus 15 200 neliökilometriä ja keskimääräinen virtaus noin 100 kuutiometriä sekunnissa. Pelym saa alkunsa Uralin pohjoisosasta. Se virtaa kohti kaakkoa Uralin itärinteillä ja Länsi-Siperian alangolla. Alajuoksulla sijaitsee Pelymski Tuman -järvi. Joki on liikennöintikelpoinen 245 kilometrin matkalla. Seudun kanta-asukkaita ovat mansit, jotka 1400–1500-luvuilla muodostivat Pelymin heimoliiton. Vuonna 1592 venäläiset perustivat joen varrelle Pelymin kaupungin. ==Lähteet== Luokka:Obin vesistö Luokka:Sverdlovskin alueen joet
Timo Järvinen (täsmennyssivu)

Timo Järvinen voi viitata seuraaviin henkilöihin: *Timo Järvinen, suomalainen pikaluistelija ja pikaluisteluvalmentaja *Timo Järvinen, suomalainen jääkiekkomaalivahti ja maalivahtivalmentaja *Timo Järvinen, suomalainen muusikko
Pelym (mansit)

Pelym () oli Pelym, Sosva ja Lozva -jokien varsilla asuneiden mansien 1400–1500-luvuilla muodostama heimoliitto. Venäläisissä lähteissä sitä kutsutaan Pelymin valtakunnaksi tai ruhtinaskunnaksi. Heimoliittoa johtivat paikalliset ruhtinaat. Siihen kuuluivat myös Kondan (Kondan ruhtinaskunta) ja Tavdan (Tabaryn ruhtinaskunta) mansit. Pelymin ruhtinaan linnoituksen paikalle perustettiin vuonna 1592 venäläinen Pelymin kaupunki. ==Lähteet== Luokka:Venäjän entiset valtiot ja valtiomuodostelmat
Supa Dupa Fly

Supa Dupa Fly on rap-artisti Missy Elliottin ensimmäinen studioalbumi. Albumi julkaistiin 15. heinäkuuta 1997. == Julkaisu == Ilmestyttyään albumi sijoittui Billboard 200 -listan 3. sijalle. Top R&B;/Hip-Hop Albums -listalla sijoitus oli parempi, ensimmäinen sija. Yhdysvalloissa albumia on myyty 1,2 miljoonaa kappaletta, ja se on ylittänyt platinarajan. Heinäkuussa 2017 Yhdysvaltojen julkisen palvelun radioyhtiö NPR nimesi albumin kaikkien aikojen kymmenen merkittävimmän naispuolisen artistin tekemän musiikkialbumin joukkoon. == Kappaleet == # Kappale Säveltäjä(t) Aika 1 "Busta's Intro" feat. Busta Rhymes Trevor Smith 1:53 2 "Hit Em wit da Hee" feat. Lil' Kim Melissa Elliott, Kimberly Jones, Timothy Mosley 4:19 3 "Sock It 2 Me" feat. Da Brat T. D. Bell, Elliott, Shawntae Harris, W. Hart, Mosley 4:17 4 "The Rain (Supa Dupa Fly)" Donald Bryant, Elliott, Bernard Miller, Mosley, Ann Peebles 4:11 5 "Beep Me 911" feat. 702 & Magoo Melvin Barcliff, Elliott, Mosley 4:57 6 "They Don't Wanna Fuck wit Me" Elliott, Mosley 3:18 7 "Pass da Blunt" H.B. Bennett, H. Jackson Brown Jr., Elliott, L. Ferguson, R. Lyn, J. Mittoo, Mosley, L. Sibbles, F. Thomas Simpson 3:17 8 "Bite Our Style (Interlude)" Elliott, Mosley 0:43 9 "Friendly Skies" feat. Ginuwine Elliott, Mosley 4:59 10 "Best Friends" feat. Aaliyah Elliott, Mosley 4:07 11 "Don't Be Commin' (In My Face)" Elliott, Mosley 4:11 12 "Izzy Izzy Ahh" Elliott, Mosley 3:54 13 "Why You Hurt Me" Elliott, E. Floyd, E., Tim Mosley 4:31 14 "I'm Talkin'" Elliott, Mosley 5:02 15 "Gettaway" feat. Space Nine & Nicole Elliott, Mosley, Tracey Selden, Lashone Siplin 4:25 16 "Busta's Outro" feat. Busta Rhymes Mosley, Smith 1:38 17 "Missy's Finale" 0:24 * "Release the Tension" (Japanin bonuskappale) == Singlet == * "The Rain (Supa Dupa Fly)" (2. heinäkuuta 1997) * "Sock It 2 Me" (21. lokakuuta 1997) * "Beep Me 911" (23. maaliskuuta 1998) * "Hit Em wit da Hee" (3. huhtikuuta 1998) == Lähteet == Luokka:Missy Elliottin albumit Luokka:Vuoden 1997 esikoisalbumit Luokka:Timbalandin tuottamat albumit
Pelym (kylä)

Pelym () on kylä ja entinen kaupunki Sverdlovskin alueen Garin kaupunkipiirikunnassa Venäjällä. Se sijaitsee Tavdaan yhtyvän Pelymjoen suussa. Pelym on Siperian vanhimpia venäläisasutuksia. Se perustettiin vuonna 1592 mansilaisen Pelymin ruhtinaan linnoituksen paikalle. Kaupunki asutettiin Uglitšin asukkailla, jotka Boris Godunov oli karkottanut Iivana IV:n pojan Dmitri Ivanovitšin murhan yhteydessä. Siperian reitin varrella sijainnut Pelym oli 1600-luvulla huomattava kaupan keskus. Sen menetti merkityksensä Jekaterinburgin tien korvattua Verhoturjeen suuntautuneen kulkuväylän. 1700-luvulla Pelym toimi karkotuspaikkana. Vuosina 1741–1742 siellä asui perheineen Iivana VI:n sijaishallitsijaksi nimitetty Ernst Johann von Biron. Vuonna 1742 keisarinna Elisabet karkotti sinne vuorostaan von Bironin syrjäyttämiseen osallistuneen Burkhard Christoph von Münnichin, joka asui kaupungissa vuoteen 1761 saakka. ==Lähteet== Luokka:Sverdlovskin alue Luokka:Venäjän entiset kaupungit